*OSNUTEK , dne 28.11.2023*

*Na podlagi Zakona o političnih strankah je ustanovna konvencija v Ljubljani , dne …………..2023 sprejela:*

**STATUT**

1. člen

Ta statut ureja organizacijo in delovanje politične stranke z imenom OKOLJSKO SOCIALNA ALTERNATIVA (v nadaljevanju OSA ). Kratica stranke je OSA .

Članice in člani OSA se združujemo v stranko z namenom vplivati na učinkovito, strokovno, pravično in etično upravljanje javnih zadev ter pri takšnem upravljanju aktivno sodelovati. Pri svojem delovanju spoštujemo temeljne vrednote, kot so varovanje okolja, človekovo dostojanstvo, svoboda, mirovništvo, demokracija, enakost, načelo pravne države ter človekove pravice, vključno s pravicami pripadnikov manjšin.

1. člen

Stranka ima svoj pečat in znak. Pečat stranke je okrogel, s premerom tri cm, na zunanjem robu ima napis Okoljsko socialna alternativa-OSA, v sredini pa simbolizirano podobo, ki predstavlja šest namišljenih romboidnih polj, katerih izmenično so tri sestavljene iz valovitih elementov (simbolizirane črke E) v treh osnovnih barvah, rumena, zelena, plava in ima napis OSA. Znak stranke je simbolizirana podoba in ima napis OSA.

Stranka ima zastavo z osnovno belo barvo, simbolizirano podobo treh valovitih romboidnih polj ter napis Okoljsko socialna alternativa.

Sedež stranke OSA je pravna oseba s sedežem v Krškem , na naslovu Cesta krških žrtev 53, 8270 Krško . Deluje na celotnem ozemlju Slovenije, v posameznih krajih lahko ima pisarne. Vključuje se tudi v mednarodne ustanove in povezave političnih strank.

**ČLANSTVO**

1. člen

Članica ali član OSA lahko postane vsaka državljanka in državljan Republike Slovenije ter tudi državljanka in državljan države članice Evropske unije, ki podpiše izpolnjeno pristopno izjavo, s katero sprejme statut in program OSA . Članstvo nastopi z vpisom v register članic in članov, ki se vodi na sedežu OSA in s plačilom članarine.

Statutarna komisija lahko v trideset dneh po prejemu pristopne izjave zavrne vpis v seznam članic in članov, če dotedanje delo, javno nastopanje ali drugo javno ravnanje podpisnice ali podpisnika pristopne izjave očitno nasprotuje ciljem in programskim prizadevanjem OSA . Na odločitev komisije je možna pritožba, ki jo obravnava svet OSA na prvi naslednji seji. Odločitev sveta OSA je dokončna.

Vsaka državljanka in državljan Republike Slovenije in vsaka državljanka in državljan države članice Evropske unije, lahko postane simpatizerka oziroma simpatizer OSA.

1. člen

Članica ali član OSA je lahko tudi članica ali član druge politične stranke, registrirane v Republiki Sloveniji.

1. člen

Pravice članic in članov:

* so-oblikovanje in so-uresničevanje politike OSA;
* obveščenost o aktivnostih OSA ;
* zastopanost v organih OSA na osnovi volitev;
* kandidiranje za umestitev na kandidatne liste OSA za volitve v predstavniška telesa.

Dolžnosti članic in članov:

* ravnanje in obnašanje v skladu statutom in programom OSA;
* aktivno sodelovanje v organih OSA in uresničevanje sklepov organov OSA;
* plačevanje članarine.

Simpatizerka ali simpatizer OSA lahko sooblikuje in sodeluje pri uresničevanju politike OSA , ima pravico biti obveščen o delu OSA in od vodstva OSA dobiti odgovore na zastavljena vprašanja. Simpatizerka ali simpatizer nima pravice biti voljen/a v organe OSA in nima glasovalne pravice pri odločanju na organih OSA , razen v programskih odborih OSA .

6. člen

Članice in člani OSA , ki na volitvah OSA prejmejo podporo članstva za položaje v OSA, so za svoje aktivnosti odgovorni članicam in članom.

Izvoljeni in imenovani članice in člani OSA se morajo udeleževati vseh dejavnosti OSA , ki so organizirane z namenom internega izobraževanja, izpopolnjevanja ter usposabljanja.

7. člen

Članstvo v OSA preneha s pisno izstopno izjavo, z izbrisom, z izključitvijo na osnovi pravilnika ali s smrtjo.

Izbris iz registra članic in članov OSA je možen izključno zaradi neplačevanja članarine. Članico ali člana, ki ne plača članarine, se umesti v register simpatizerk in simpatizerjev.

Članica ali član je izključena oziroma izključen iz OSA v primerih hujše kršitve statuta in delovanja ter obnašanja v nasprotju s programom stranke; v primeru aktivnosti, ki OSA povzroča politično ali materialno škodo; ali v primeru kandidiranja na listah drugih političnih strank v Republiki Sloveniji brez soglasja vodstva OSA.

Predlog za izključitev iz OSA lahko poda vsaka članica oziroma član stranke ali organ OSA .

O izključitvi članice oziroma člana odloča statutarna komisija v skladu s pravilnikom, ki ga sprejme svet OSA. Pred dokončnim odločanjem komisija članici oziroma članu dodeli možnost, da se opredeli do navedb v predlogu za izključitev.

Zoper sklep o izključitvi se članica ali član lahko pritoži v roku petnajstih dni od izdaje sklepa na svet OSA. Odločitev sveta OSA je dokončna.

**ORGANIZACIJA  OSA**

8. člen

OSA je organizirana na državni in občinski, lahko pa tudi na ravni ožjih delov lokalnih skupnosti.

9. člen

Organe lahko sestavljajo samo članice in člani OSA, razen če ta statut ne določa drugače.

Mandat vseh organov OSA traja štiri leta, svojo funkcijo pa opravljajo do izvolitve novih organov.

Organi OSA odločajo na rednih, izrednih in korespondenčnih sejah. Na rednih in izrednih sejah organov OSA se veljavno odloča, če je na seji prisotna večina njihovih članic in članov ter sprejemajo odločitve z večino opredeljenih glasov prisotnih članic in članov.

Konvencija veljavno odloča, če je na zasedanju prisotna večina članic in članov. Če ob napovedanem začetku zasedanja konvencije ni navzočih dovolj članic in članov, se začetek zasedanja preloži za pol ure, nakar se zasedanje lahko začne, če je prisotnih vsaj 25 članic in članov.

Na korespondenčnih sejah mora biti omogočeno odločanje vsem članicam in članom organa, odločitev pa je sprejeta, če zanjo glasuje večina vseh članic in članov organa, ki odločajo. Natančnejše pogoje za izvedbo korespondenčne seje, njen sklic, potek in glasovanje določa poslovnik organa. Korespondenčne seje ni mogoče izvesti, če temu nasprotuje vsaj tretjina četrtina članov organa.

V organih OSA na državni ravni organiziranosti morata biti med izvoljenimi članicami in člani organa oba spola zastopana enakopravno.

Članice in člani organov OSA se morajo udeleževati sej organov, katerih članice oziroma člani so.  V kolikor se voljena ali imenovana članica oziroma voljeni ali imenovani član organa OSA iz neopravičenih razlogov ne udeleži seje organa več kot trikrat zapored, ali petkrat v tekočem letu, ji oziroma mu preneha mandat članice oziroma člana organa OSA . V tovrstnem primeru lahko organ sam kooptira v članstvo nadomestno članico oziroma člana. Postopek kooptiranja se določi s pravilnikom o volitvah v organe OSA .

Natančnejše delo organov OSA določajo njihovi poslovniki in pravilniki.

Individualne funkcije na isti ravni organiziranosti med seboj niso združljive.

**ORGANI OSA**

10. člen

Organi OSA na državni ravni so:

* konvencija;
* svet;
* predsednica , oz. predsednik;
* podpredsednica in podpredsednik;
* generalna sekretarka oziroma generalni sekretar;
* kolegij predsednice, oz. predsednika;
* nadzorna komisija;
* statutarna komisija;
* programski odbori.

**Konvencija**

11. člen

Konvencija je organ, ki ga sestavljajo vse članice in člani OSA. Sestaja se najmanj enkrat vsake štiri leta. Sklicuje jo svet OSA na predlog predsednice , oz. predsednika.

Konvencija sprejema statut in program OSA ter volilni program, izvoli članice in člane sveta, predsednico , oz. predsednika, podpredsednico in podpredsednika. Sprejema tudi letno poročilo predsednice in predsednika OSA za preteklo leto in njun predlog političnih usmeritev za naslednje leto.

Če konvencija ne sprejme letnega poročila o delu predsednice , oz. predsednika stranke za preteklo leto ali njunega predloga političnih usmeritev, se šteje, da je bila predsednici , oz. predsedniku izglasovana nezaupnica in se izvede glasovanje o njuni razrešitvi po postopku opredeljenem v tem statutu.

Konvencija odloča o prenehanju OSA , spojitvi z drugimi strankami, pripojitvi k drugi stranki ali razdružitvi OSA in nasledstvu OSA.

Konvencija veljavno odloča, če so bili nanjo najmanj sedem dni pred njenim zasedanjem pisno vabljeni vsi članice in člani OSA razen v primeru ustanovne konvencije, kjer tovrsten rok ni opredeljen niti zahtevan.

Konvencija sprejme poslovnik o svojem delu.

**Svet OSA**

12. člen

Najvišji organ med konvencijama je svet OSA, ki ga sestavljajo:

* članice in člani kolegija predsednice, oz. predsednika OSA;
* poslanke in poslanci v državnem zboru in evropskem parlamentu ter članice in člani vlade;
* devet voljenih članic in članov.

Voljene članice in člane sveta na predlog kolegija volijo vse članice in člani OSA. Če število kandidatk in kandidatov, ki so podali soglasja h kandidaturi to omogoča, mora kolegij uvrstiti na kandidatno listo najmanj za polovico več kandidatk in kandidatov, kot se jih voli, razen v primeru volitev na ustanovni konvenciji.

Svet OSA sklicuje in vodi predsednica oziroma predsednik sveta, po njenem oziroma njegovem pooblastilu pa podpredsednica oziroma podpredsednik sveta.

Na sejo sveta lahko predsednica sveta oziroma predsednik sveta povabi tudi druge udeležence, ki lahko prispevajo h kakovosti obravnave posameznega vprašanja.

Svet zaseda po potrebi, najmanj pa enkrat na tri mesece.

Če katerikoli organ OSA , poslanska skupina v državnem zboru ali ena tretjina članic in članov sveta zahtevajo sklic sveta, ga mora predsednica oziroma predsednik sveta sklicati najkasneje v roku štirinajstih dni od prejema zahteve.

Predsednica, oz. predsednik lahko dopolnita sestavo sveta stranke z do največ enajstimi člani.

13. člen

Pristojnosti sveta OSA:

* sprejemanje sprememb statuta, ki so potrebne zaradi uskladitve z veljavno zakonodajo, če take spremembe bistveno ne posegajo v vsebino statuta, z večino glasov vseh članic in članov sveta;
* obravnavanje delovanja organov OSA in poslanske skupine in možnost podajanja usmeritev za njihove aktivnosti;
* nadzor delovanja drugih organov OSA;
* odločanje o potencialni koliziji odločitev različnih organov OSA na vseh ravneh organiziranosti, razen o odločitvah konvencije;
* obravnavanje pobud članic in članov ter organov OSA;
* odločanje o kadrovskih, strukturnih, organizacijskih in ostalih zadevah OSA ter sprejemanje ustreznih aktov;
* sprejemanje finančnega načrta in zaključnega računa OSA;
* sprejemanje pravnih aktov, ki jih določa zakonodaja in statut;
* ustanavljanje delovnih teles OSA, določanje njihove sestave, pristojnosti in mandatov, imenovanje njihovih predsednic in predsednikov;
* ustanavljanje pravnih oseb;
* voli članice in člane nadzorne in statutarne komisije;
* vodenje postopkov volitev in imenovanj za vse organe na državni ravni organiziranosti;
* na predlog kolegija ali predsednice , oz. predsednika stranke v skladu z veljavno zakonodajo določa kandidatke in kandidate na volitvah v državni zbor, v evropski parlament, za volitve v organe lokalnih skupnosti in za predsednico oziroma predsednika republike;
* določa znak oziroma logotip stranke oziroma njegove spremembe ali dopolnitve;
* sprejema usmeritve stranke za volitve v predstavniške organe na ravni države in Evropske unije;
* odloča o koalicijskih in drugih povezovanjih stranke ter o potencialni pripojitvi drugih strank;
* izvršuje tudi druga pooblastila, določena s tem statutom in sklepi konvencije.

Svet stranke lahko odloči, da pred sprejemanjem posamezne odločitve pridobi mnenje članic in članov stranke.

Svet stranke sprejme poslovnik o svojem delu z dvotretjinsko večino navzočih članic in članov.

Članice in člani sveta stranke izmed sebe z večino glasov vseh članic in članov sveta izvolijo predsednico oziroma predsednika sveta in podpredsednico oziroma podpredsednika sveta.

**Predsednica in predsednik OSA**

14. člen

OSA ima predsednico , oz. predsednika.

Predsednica , oz. predsednik stranke:

* vodita stranko in jo predstavljata v javnosti;
* izvršujeta druga pooblastila, določena s tem statutom ter sklepi konvencije in sveta stranke.

Predsednico , oz. predsednika stranke volijo vse članice in člani stranke neposredno.

V primeru odstopa ali izglasovane nezaupnice predsednici oziroma predsedniku do izvolitve nove predsednice oziroma novega predsednika njeno oziroma njegovo funkcijo opravlja drugi predsednik oziroma predsednica; v primeru odstopa ali izglasovanja nezaupnice predsedniku , oz. predsednici pa podpredsednica oziroma podpredsednik, ki jo oziroma ga določi svet OSA , vendar največ za dobo šestih mesecev.

**Podpredsednica in podpredsednik OSA**

15. člen

OSA ima najmanj eno podpredsednico ali podpredsednika ali največ dva .

Podpredsednica ali podpredsednik OSA izvršujeta pooblastila, določena s tem statutom in navodili predsednice , oz. predsednika stranke.

V primeru odsotnosti predsednice , oz. predsednika OSA predstavljata stranko v javnosti podpredsednica oziroma podpredsednik stranke, ki jo oziroma ga določi predsednica oz. predsednik stranke.

Podpredsednico oziroma podpredsednika stranke volijo vse članice in člani stranke neposredno.

**Generalna sekretarka oziroma generalni sekretar OSA**

16. člen

Generalna sekretarka oziroma generalni sekretar OSA:

* zastopa stranko v pravnem prometu in je odgovorna oziroma odgovoren za materialno in finančno poslovanje OSA;
* pripravlja letni finančni načrt in poročilo;
* vodi postopke in ureja premoženjsko-pravna razmerja stranke ob morebitnem izbrisu OSA iz registra oziroma ob morebitni združitvi ali razdružitvi OSA;
* zagotavlja strokovno, administrativno in organizacijsko podporo organom OSA na državni ravni organiziranosti;
* organizira in izvaja aktivnosti OSA , skrbi za njeno usklajeno in koordinirano delovanje na vseh ravneh organiziranosti, skrbi za obveščanje članic in članov OSA o njenem delu, ureja notranje-organizacijska vprašanja OSA in koordinira kadrovsko politiko OSA;
* izvršuje druga pooblastila, določena s tem statutom ter sklepi pristojnih organov OSA.

Generalno sekretarko oziroma generalnega sekretarja OSA imenuje svet OSA na predlog predsednice oz. predsednika OSA .

**Kolegij predsednice, oz. predsednika**

17. člen

Kolegij predsednice ,oz. predsednika je posvetovalni organ predsednice oz. predsednika OSA in tudi izvršni organ OSA.

Poleg predsednice oz. predsednika stranke ga sestavljajo tudi podpredsednica in podpredsednik, generalna sekretarka oziroma generalni sekretar, predsednica oziroma predsednik sveta stranke, vodja poslanske skupine, predsednice in predsedniki programskih odborov stranke, lokalnih odborov OSA , lahko pa tudi tri članice oziroma člani, ki jih na predlog predsednice, oz. predsednika imenuje svet stranke.

Na sejo kolegija lahko predsednica, oz. predsednik povabita tudi druge udeležence, ki lahko vsebinsko prispevajo h kakovosti obravnave posameznega vprašanja.

Kolegij predsednice , oz. predsednika:

* pripravlja predloge za obravnavo na seji sveta OSA;
* sprejema nujna politična stališča in izjave v času med dvema sejama sveta OSA;
* koordinira delo organov OSA na različnih ravneh organiziranosti,
* izvršuje sklepe konvencije in sveta OSA
* na podlagi resornih programov, ki jih pripravijo programski odbori, oblikuje predlog volilnega programa ali novega programa OSA,
* sprejema spremembo sedeža stranke (ulico in hišno številko);

Kolegij predsednice, oz. predsednika lahko odloči, da pred sprejemanjem posameznega političnega stališča pridobi mnenje članic in članov OSA.

**Statutarna komisija**

18. člen

Statutarna komisija ima predsednico oziroma predsednika ter dve članici oziroma člana. Članice in/ali člani statutarne komisije izmed sebe z javnim glasovanjem izvolijo predsednico oziroma predsednika statutarne komisije.

Članstvo v statutarni komisiji ni združljivo s članstvom v drugem organu OSA na državni ravni, razen v konvenciji.

Statutarna komisija odloča na pobudo članic in članov OSA ali organov OSA .

Statutarna komisija:

* daje obvezne razlage tega statuta;
* ocenjuje skladnost aktov OSA s tem statutom in v zvezi s tem podaja soglasja;
* ob pozivu sprejema mnenja in razlage o splošnih in drugih aktih OSA ;
* razveljavi tiste določbe aktov OSA, ki niso v skladu s statutom in jih nadomesti s svojimi sklepi;
* odloča o izključitvi članice ali člana OSA;
* izvršuje druga pooblastila, določena s tem statutom.

Zoper sklepe statutarne komisije je možna pritožba na svet OSA . Pritožba zadrži izvršitev sklepa. Odločitev sveta OSA je dokončna.

Rok za pritožbo zoper sklepe statutarne komisije je osem dni od dneva prejema  sklepa.

Statutarna komisija deluje in odloča v skladu s pravilnikom, ki ga sprejme svet OSA.

**Nadzorna komisija**

19. člen

Nadzorna komisija ima predsednico oziroma predsednika ter dve članici oziroma člana. Članice in člani nadzorne komisije izmed sebe z javnim glasovanjem izvolijo predsednico oziroma predsednika nadzorne komisije.

Članstvo v komisiji ni združljivo s članstvom v drugem organu OSA na državni ravni, razen v konvenciji.

Nadzorna komisija nadzoruje finančno in materialno poslovanje OSA .

Nadzorna komisija pripravi letno poročilo o svojem delu in ga posreduje pristojnim organom OSA najkasneje do 31. marca tekočega leta za preteklo leto.

**Programski odbori**

20. člen

Programski odbori OSA so organi OSA, ki jih ustanovi svet OSA z namenom obravnave posameznih vsebinskih zadev, priprave ustreznih podlag in oblikovanja stališč za odločanje v organih OSA. Sestajajo se po potrebi, morajo pa se sestati na predlog Sveta ali Kolegija predsednice , oz. predsednika OSA.

Programski odbori imajo predsednice ali predsednike, ki jih imenuje svet OSA . Članica in član programskega odbora je lahko vsakdo, tudi nečlan OSA, ki za to izrazi željo in ga vanj imenuje predsednica ali predsednik odbora. Po funkciji so članice in člani posameznega programskega odbora članice in člani vlade ter poslanke in poslanci in sicer glede na področje svojega dela v vladi oziroma v delovnih telesih državnega zbora oziroma evropskega parlamenta.

**POSEBNE OBLIKE ORGANIZIRANOSTI**

Poslanska skupina

21. člen

Poslanke in poslanci, izvoljeni na listi OSA v predstavniška telesa na ravni države in EU, ustanovijo poslanske skupine.

Članice in člani poslanskih skupin delujejo v skladu z ustavo in zakoni in so za svoje delo odgovorni volivkam in volivcem. Pri svojem delu upoštevajo statut in program OSA ter stališča organov OSA na državni ravni.

**OBČINSKI ODBORI OSA**

22. člen

Članice in člani OSA v občini sestavljajo občinski odbor.

Odbor je konstituiran, ko sprejme pravila o svojem delovanju in izvoli ali imenuje predsednico ali predsednika v skladu s svojimi pravili o delovanju.

Občinski odbori OSA delujejo samostojno v okviru statuta, programa in programskih dokumentov OSA ter usmeritev in sklepov konvencije in sveta OSA.

Predsednica ali predsednik občinskega odbora je izvoljen ali imenovan na način in po postopku, ki je opredeljen v pravilih o delovanju občinskega odbora.

Obvezna organa občinskega odbora sta predsednica ali predsednik odbora ter zbor članic in članov občinskega odbora. Zbor članic in članov občinskega odbora veljavno odloča, če so bili nanj najmanj sedem dni pred njegovim zasedanjem pisno vabljeni vsi članice in člani.

Natančnejšo organiziranost občinskega odbora in načela delovanja določita svet OSA s posebnim pravilnikom in občinski odbor z lastnimi pravili o delovanju.

**VOLITVE, IMENOVANJA, RAZREŠITVE, RAZPUSTITVE**

23. člen

Če ta statut ne določa drugače, so volitve tajne in imenovanja javna.

Organ, ki vodi postopek za posamezne voljene funkcije, mora postopek evidentiranja voditi tako, da je v njem omogočeno opredeljevanje vsake članice ali člana OSA, ki ima pravico voliti posamezen organ OSA.

Kandidatke in kandidati za voljene funkcije morajo v postopku kandidiranja upoštevati pravila, ki jih sprejme svet OSA .

Volitve izvede volilna komisija, ki mora imeti predsednico ali predsednika ter najmanj dve članici oziroma člana, izmed katerih nihče ne sme biti kandidatka ali kandidat na volitvah.

Volilno komisijo imenuje pristojni organ izmed svojih članic in članov.

V primeru neposrednih volitev predsednice ,oz. predsednika, podpredsednice in podpredsednika ter članic in članov sveta OSA , imenuje volilno komisijo svet, pri čemer mora biti najmanj polovica članic in članov volilne komisije imenovana izmed članic in članov stranke, ki niso obenem tudi članice in člani sveta stranke.

V primeru volitev predsednice ali predsednika občinskega odbora imenuje volilno komisijo najvišji organ občinskega odbora izmed članic in članov občinskega odbora.

Volilna komisija mora vsakomur, ki voli, na ustrezen način pojasniti pravila in postopek volitev.

24. člen

Na glasovnico so lahko uvrščeni samo kandidatke ali kandidati, ki podajo pisno soglasje.

Kandidatke in kandidati so na glasovnicah razvrščeni po abecedi prvega priimka.

Za volitve predsednice ,oz. predsednika ODA in podpredsednice in podpredsednika OSA sestavi kandidatno listo svet OSA . Če podana soglasja to omogočajo, mora na kandidatno listo uvrstiti najmanj dvakrat toliko kandidatk in kandidatov, kot se jih voli.

Pred volitvami predsednice , oz. predsednika OSA mora biti vsem kandidatkam in kandidatom enakopravno omogočena predstavitev članicam in članom stranke.

Če je na glasovnici več oseb, kot se jih voli, je glasovnica odprta. Na odprtih glasovnicah se glasuje tako, da se obkroži številko pred imenom kandidatke oziroma kandidata. Glasuje se lahko za največ toliko kandidatk in kandidatov, kot se jih voli, v nasprotnem je glasovnica neveljavna.

Če je na glasovnici toliko oseb, kot se jih voli, je glasovnica zaprta. Na zaprtih glasovnicah se glasuje tako, da se obkroži besedo „za“ ali „proti“.

Če iz glasovnice ni razvidna volja volivca ali volivke, je glasovnica neveljavna.

25. člen

Za nosilko ali nosilca individualne funkcije je izvoljena kandidatka ali kandidat, ki je dobila oziroma dobil večino veljavnih glasov, če ni v tem statutu drugače določeno.

Če nobena kandidatka oziroma kandidat ni dobil večine glasov, se glasovanje ponovi med kandidatoma, ki sta dobila največ glasov. Če je več kandidatov dobilo enako najvišje število glasov, ali če je dvoje ali več kandidatov dobilo enako drugo najvišje število glasov, se izbira kandidatk in kandidatov za ponovno glasovanje določi z žrebom.

Na glasovnici sta kandidata navedena po vrstnem redu glede na število dobljenih glasov pri prvem glasovanju. Če je število dobljenih glasov enako, se vrstni red določi z žrebom. Če v drugem glasovanju nihče ne dobi večine veljavnih glasov, se postopek volitev ponovi v celoti.

Na odprtih glasovnicah za kolegijske organe OSA so izvoljene oziroma izvoljeni tiste kandidatke oziroma kandidati, ki dobijo največ glasov na oddanih veljavnih glasovnicah, do popolnitve števila voljenih članic in članov kolegijskega organa OSA , pri čemer je treba upoštevati s tem statutom določeno razmerje med spoloma.

Na zaprtih glasovnicah za kolegijske organe OSA so kandidatke oziroma kandidati izvoljeni, če je glasovnica dobila večino veljavnih glasov.

26. člen

Natančnejše postopke in merila za evidentiranje, oblikovanje kandidatnih list, volitve, ponovne in nadomestne volitve, imenovanja individualnih organov, članic in članov kolegijskih organov ter nosilk in nosilcev drugih funkcij natančno določi pravilnik, ki ga sprejme svet OSA . Ta pravilnik mora tudi določati pravico ugovora na potek volitev in določiti ukrepe v primeru ugotovitve nepravilnosti.

27. člen

Glasovanje o razrešitvi nosilcev individualnih funkcij ter voljenih in imenovanih članic in članov kolegijskih organov se izvede na isti način, kot so bili izvoljeni oziroma imenovani.

Pobudo za razrešitev predsednice in/ali predsednika, podpredsednice in podpredsednika ter voljenih članov sveta lahko poda svet OSA, polovica občinskih odborov, pri čemer na ravni občinskega odbora to odločitev sprejme najvišji organ odbora.

Pobudo za razrešitev generalne sekretarke oziroma generalnega sekretarja stranke lahko poda predsednica in/ali predsednik OSA ali tretjina članov sveta.

Razrešitev drugih nosilk ali nosilcev individualnih funkcij ter voljenih in imenovanih članic in članov kolegijskih organov urejajo pravilnik o volitvah v organe OSA.

Razrešitev predsednice ali predsednika občinskega odbora lahko predlaga ena tretjina članic in članov občinskega odbora. Razrešitev drugih nosilk ali nosilcev individualnih funkcij ter voljenih in imenovanih članic in članov kolegijskih organov urejajo pravilnik o volitvah v organe OSA in pravila o delovanju občinskega odbora.

Razrešitev se opravi tako, da se o predlogu za razrešitev glasuje “za” ali “proti”. Organ oziroma članica ali član organa je razrešen, če je večina veljavnih glasov za razrešitev.

Predlog razrešitve je mogoče podati, če članica oziroma član organa ali organ kot celota ne izvršuje statutarnih nalog in sprejetega programa OSA.

Predlog za razrešitev organov, ki jih volijo vse članice in člani stranke na državni in občinski ravni, ima status glasovanja o zaupnici in zanj ni potrebno podati posebnih razlogov.

28. člen

Svet OSA lahko razpusti oziroma razreši vse organe občinskega odbora, če so ti neaktivni, če delujejo v nasprotju s temeljnimi statutarnimi določbami ali programom OSA in povzročajo politično ali materialno škodo OSA . Generalna sekretarka oziroma generalni sekretar OSA mora v tridesetih dneh po razpustitvi organizirati volitve nove predsednice oziroma predsednika občinskega odbora.

Kolegij predsednice , oz. predsednika OSA lahko imenuje vršilko oziroma vršilca dolžnosti predsednice oziroma predsednika občinskega odbora največ za dobo enega leta v primerih in na način, ki so določeni v pravilniku o organiziranosti in načelih delovanja občinskih odborov OSA.

V primeru, da pride v kandidacijskih postopkih ali glasovanju na občinski ravni do nepravilnosti, ki vplivajo na izid glasovanja, lahko svet OSA s sklepom take volitve razveljavi. V tem primeru se izvede nov postopek volitev, pri čemer mora biti glasovanje izvedeno najkasneje v tridesetih dneh po sprejetju sklepa sveta OSA. Vsa volilna opravila v tem primeru vodi generalna sekretarka oziroma generalni sekretar OSA.

**JAVNOST DELOVANJA**

29. člen

OSA zagotavlja javnost delovanja z obveščanjem javnosti preko svoje uradne spletne strani, s komuniciranjem na digitalnih platformah, z izjavami in sporočili za javnost in na druge ustrezne načine.

**SREDSTVA IN FINANCIRANJE**

30. člen

OSA v skladu z zakonom zagotavlja materialna in finančna sredstva za svoje delovanje s prihodki od:

* članarin,
* prispevkov fizičnih oseb,
* prihodkov od premoženja,
* proračuna
* drugih z zakonom določenih virov.

Finančno in materialno poslovanje ureja pravilnik, ki ga sprejme svet OSA.

**PREHODNE IN KONČNA DOLOČBA**

31. člen

Prvo sejo sveta skličeta predsednica , oz. predsednik OSA, najkasneje trideset dni po izvolitvi.

32. člen

Ne glede na določbe tega statute so volitve na ustanovni konvenciji OSA javne, odločitve pa se sprejema z večino prisotnih članov.

33. člen

Ne glede na določbe tega statuta o sestavi sveta OSA in kolegija predsednice , oz. predsednika, se na ustanovni konvenciji izvoli enajst članic in članov sveta OSA in pet članic/članov kolegija predsednice, oz. predsednika, ki skupaj z izvoljenimi šestimi članicami in člani kolegija OSA tvorijo svet OSA, dokler niso izpolnjeni pogoji za oblikovanje sveta OSA in kolegija predsednice, oz. predsednika po tem statutu.

34. člen

OSA je konstituirana oziroma ustanovljena, ko so na ustanovni konvenciji izvoljeni predsednica, oz. predsednik OSA, kot njena predstavnica in predstavnik, podpredsednica in podpredsednik, generalna sekretarka ali generalni sekretar kot zastopnica in zastopnik ter svet OSA in kolegij predsednice in predsednika.

35. člen

Ne glede na določbe tega statuta za EU volitve v državni zbor v letu 2026 določa kandidatke in kandidate kolegij predsednice ,oz. predsednika na predlog predsednice , oz. predsednika OSA.

36. člen

Spremembe in dopolnitve tega statuta se sprejema po enakem postopku kot statut, če ni v njem drugače odločeno.

37. člen

Ta statut začne veljati z dnem, ko ga sprejme ustanovna konvencija OSA .

*V Ljubljani,……….. 2023*